DCORP เซ็น MOU กับ “YINGLI” เพื่อผลิต-จำหน่ายแผงโซล่าร์เซลล์
DCORP เซ็น MOU กับ “YINGLI” เพื่อผลิต-จำหน่ายแผงโซล่าร์เซลล์
18 ธ.ค. 2558

บริษัท ดีมีเตอร์ คอร์ปอเรชั่น จำกัด (มหาชน) หรือ DCORP ระบุว่า ตามที่ได้มีข่าวปรากฏในหนังสือพิมพ์บางฉบับในช่วงปลายเดือนพฤศจิกายน 58 ว่า บริษัทดีมีเตอร์ คอร์ปอเรชั่น จำกัด (มหาชน) อยู่ระหว่างเจรจาร่วมทุนกับบริษัทแห่งหนึ่งในต่างประเทศเพื่อผลิตและจำหน่ายแผงโซล่าร์เซลล์นั้น
ทั้งนี้บริษัทชี้แจงว่า เมื่อวันที่ 6 ส.ค.58 ที่ผ่านมา บริษัทได้ดำเนินการให้บริษัทดีมีเตอร์ พาวเวอร์ จำกัด ซึ่งเป็นบริษัทย่อยของบริษัทที่บริษัทถือหุ้นอยู่จำนวนร้อยละ 99.99 ของทุนจดทะเบียน เข้าทำบันทึกข้อตกลงเกี่ยวกับการร่วมลงทุนในธุรกิจแผงโซลาร์เซลล์ กับ HAINAN YINGLI NEW ENERGY RESOURCES CO.,LTD (YINGLI) (MOU)
สำหรับ MOU ฉบับดังกล่าวเป็น MOU ที่ยังมิได้มีผลผูกพันจนกว่า 1.คู่สัญญาภายใต้ MOU ได้ดำเนินการตามเงื่อนไขบังคับก่อนที่ปรากฏใน MOU เรียบร้อยแล้ว 2. คู่สัญญาภายใต้ MOU ได้เข้าทำสัญญาที่เกี่ยวข้องกับการร่วมลงทุนในธุรกิจแผงโซลาร์เซลล์แล้ว
ทั้งนี้เงื่อนไขบังคับก่อนที่ปรากฏใน MOU มีดังนี้
1. Demeter Power และ YINGLI มีความพึงพอใจในผลการตรวจสอบสถานะทางด้านกฏหมายภาษี การเงิน และข้อมูลทางเทคนิคของโครงการ โดยหากผลการตรวจสอบสถานะไม่เป็นที่น่าพึงพอใจ และ/หรือไม่คุ้มค่าต่อการลงทุน คู่สัญญาก็จะไม่เข้าทำสัญญาที่เกี่ยวข้องกับการร่วมลงทุนในธุรกิจแผงโซลาร์เซลล์
2.Demeter Power และ YINGL จะต้องได้รับการอนุมัติให้เข้าทำรายการจากที่ประชุมคณะกรรมการและ/หรือที่ประชุมผู้ถือหุ้นของ Demeter Power และ YINGL
3.Demeter Power และ YINGLต้องมีการเข้าทำสัญญาที่เกี่ยวข้องกับการร่วมลงทุนในธุรกิจแผงโซลาร์เซลล์
4. การร่วมลงทุนในธุรกิจแผงโซลาร์เซลล์ระหว่าง Demeter Power และ YINGL จะต้องไม่ขัดหรือแย้งต่อกฏหมายหรือกฏระเบียนที่เกี่ยวข้องใดๆ กับการร่วมลงทุนในธุรกิจแผงโซลาร์เซลล์ดังกล่าว
โดย ณ ปัจจุบัน Demeter Power และ YINGLI อยู่ระหว่างดำเนินการตามเงื่อนไขบังคับก่อนที่ปรากฏใน MOU เพื่อให้ Demeter Power และ YINGLI สามารถเข้าทำสัญญาที่เกี่ยวข้องกับการร่วมลงทุนในธุรกิจแผงโซลาร์เซลล์ได้ตามที่ตกลงกันภายใต้ MOU
อย่างไรก็ตามหาก Demeter Power และ YINGLI ได้ดำเนินการครบถ้วนตามที่ปรากฏในเงื่อนไขบังคับก่อนข้างต้นแล้ว บริษัทจะแจ้งรายละเอียดให้ผู้ถือหุ้น ผู้ลงทุน และตลาดหลักทรัพย์ทราบต่อไป